stanford-oval/wikipedia huggingface dataset:
נפטצ'י באקו
היסטוריה > הגמוניה מקומית

נפטצ'י זכתה באליפות הליגה האזרית הראשונה ב-1992, ולאחר מכן זכתה הקבוצה בתוארי אליפות נוספים בשנים 1995/1996 ו-1996/1997.
בתחרויות אירופיות המועדון הצליח לראשונה לעלות לסיבוב המוקדמות השני של ליגת האלופות פעמיים, לאחר שניצחה את אלופת בוסניה והרצגובינה שירוקי ברייג ב-2004, ואת אלופת איסלנד הפנרפיירדיר ב-2005
ב-2006 הצליחה נפטצ'י לזכות בגביע חבר המדינות לאחר שניצחה בגמר את FBK קובנה הליטאית.
לאחר שש שנות בצורת, במאי 2011 זכה המועדון בתואר האליפות השישי שלו ועונה לאחר מכן בתואר השביעי.
היסטוריה > הצלחה אירופית

בשנת 2012 היה נפטצ'י למועדון האזרי הראשון שמעפיל לשלב בתים של תחרות אירופית, לאחר שהקבוצה העפילה לשלב הבתים בליגה האירופית לעונת 2012/2013. הקבוצה הצליחה להשיג שלוש נקודות בשישה משחקים לאחר שסיימה פעמיים בתיקו עם פרטיזן בלגרד, ותיקו בסן סירו עם אינטר מילאנו.
עונה לאחר מכן, עונת 2012/2013 זכתה הקבוצה באליפות השמינית של המועדון, והשלישית ברציפות, וב-28 במאי זכתה בגביע והבטיחה דאבל מקומי.
במאי 2014, למרות שסיימה במקום הרביעי בליגה, הצליחה נפטצ'י לזכות בגביע האזרי השביעי של המועדון. באוגוסט 2014, המועדון הגיע לסיבוב הפלייאוף של הליגה האירופית לאחר שגבר על צ'יחורה סצ'חרה. בשלב הפלייאוף הודחה הקבוצה על ידי פרטיזן בלגרד.
בעונת 2020/2021, לאחר שבע שנים ללא תואר אליפות, זכתה הקבוצה בתואר האליפות התשיעי שלה.
תארים והישגים

ליגת העל האזרית:
אליפויות (9): 1992, 1995/96, 1996/97, 2003/04, 2004/05, 2010/11, 2011/12, 2012/13, 2020/21
הגביע האזרי:
זכייה (7): 1994/95, 1995/96, 1998/99, 2001/02, 2003/04, 2012/2013, 2013/2014
הסופר קאפ האזרי:
זכייה (2): 1993, 1995
גביע חבר המדינות:
זכייה: 2006
שחקנים מפורסמים בעבר ובהווה

ברית המועצות אנטולי בנישבסקי
ברית המועצות סרגיי קרמרנקו
אזרבייג'ן אסקר עבדולייב
מקדוניה איגור מיטרבסקי
ברית המועצות אלכסנדר ז'ידקוב
אסטוניה דמיטרי קרוגלוב
ברזיל פלביו ולנסיו
הערות שוליים

↑  Сын Тофика Бахрамова рассказал о своем отце (Интервью), www.azerifootball.com
↑  UEFA.com, ЦСКА вылетел из еврокубков, UEFA.com, ‏30 באוגוסט 2012 (ברוסית)
סאלי אלי-מונטארי

סאלי אלי-מונטארי (נולד ב-27 באוגוסט 1984) הוא כדורגלן עבר גאנאי ששיחק בעמדת הקשר.
קריירה

אלי-מונטארי השתתף עם נבחרת גאנה הצעירה באליפות העולם עד גיל 20 שנערכה בשנת 2002, הוא הגיע עם נבחרתו עד לשלב הגמר וזכה בתואר "פוטנציאל הטורניר".
מיד לאחר הטורניר הוזמן אלי-מונטארי למבחנים בקבוצת מנצ'סטר יונייטד שאומנה על ידי אלכס פרגוסון. פרגוסון הזמין את השחקן לשלושה ימים של התרשמות, לאחר שלושת הימים האלו הודיע המאמן כי הוא מעוניין לבחון את אלי-מונטארי לעוד מספר ימים.
אלי-מונטארי לא רצה לחכות לימי האימון הנוספים וחתם בקבוצת אודינזה האיטלקית שאותה הצעיד להשתתפות היסטורית בליגת האלופות. בעקבות היכולת שהציג דרשו אוהדי יובנטוס להחתימו אך הוא סירב בטענה כי טוב לו במקום שבו הוא נמצא.
לאחר 5 עונות באודינזה, ב-30 במאי 2007 חתם לחמש שנים בפורטסמות' מהפרמייר ליג עבור 7 מיליון יורו. הוא ערך את הופעת הבכורה בקבוצה ב-11 באוגוסט נגד דרבי קאונטי בתיקו 2-2, במהלך העונה הבקיע את שער הניצחון בפנדל נגד מנצ'סטר יונייטד בגביע, שהוביל לזכייה בסיום העונה בגביע האנגלי. במהלך העונה היה שחקן הרכב קבוע.
ב-24 ביולי 2008 חתם באינטר מילאנו עבור 14 מיליון יורו. עם הקבוצה זכה בשתי אליפויות איטליה, הגביע האיטלקי, פעמיים בסופר קאפ האיטלקי, אליפות העולם לקבוצות, וליגת האלופות.
ב-26 בינואר 2011 הושאל לסנדרלנד עד סוף העונה. ב-31 בינואר 2012 הושאל למילאן עד סוף העונה. ב-19 בפברואר הבקיע את שערו הבכורה בקבוצה בניצחון 3-1 על צ'זנה. ב-1 ביולי 2012 חתם באופן קבוע במילאן. ב-30 ביוני 2015 שוחרר ממילאן לאחר 3 עונות בקבוצה. ב-28 ביולי 2016 חתם באל-איתיחאד הסעודית. ב-24 בינואר 2017 חתם בפסקארה האיטלקית עד לסוף העונה. ב-22 בפברואר 2018 חתם בדפורטיבו לה קורוניה מליגת העל הספרדית. ב-1 בפברואר 2019 חתם באלבסטה במדיה פרש ממשחק פעיל.
נטלי שוחט

אין תמונה חופשית
נטלי (בן אקסס) שוחט (נולדה ב-28 באוגוסט 1967) היא סופרת, עורכת לשון ובלוגרית ישראלית.
קורות חיים

נטלי שוחט נולדה והתחנכה בעיר רמת גן. למדה בבית הספר התיכון בליך. בצה"ל שירתה כקצינת מטה. ב-1988 למדה לתואר ראשון במדעי המדינה ובהיסטוריה כללית. לתואר שני למדה מידענות. ב-1989 נישאה לרונן שוחט.
ספרים וקריירה

ההתמודדויות הרבות עם מצבה הבריאותי הביאו עמן את הצורך הדוחק והמרפא לכתוב. נטלי החלה לכתוב
בלוג בשם "חייבת ללדת סיפורים"[דרוש מקור]. כמו כן, במקביל, במקום עבודתה בארכיון צה"ל יזמה את פתיחתו של הבלוג "מאוצרות ארכיון צה"ל" שבו תיעוד ממסמכי ארכיון צה"ל הפתוחים לציבור[דרוש מקור]. כמו כן, כתבה בבלוג בתחום הטיולים ובו פרסמה המלצות על טיולים בישראל ובעולם[דרוש מקור]. בנוסף, כתבה במהלך השנים 2003–2004 במדור 'יחסים' בעיתון האינטרנטי "מגפון". לצד כל אלה, שימשה כתבת בעיתון האגפי באגף התקשוב, משרד הביטחון עד פרישתה לגמלאות[דרוש מקור]. ב-2010 החלה ללמוד עריכת לשון ותוכן בשפה העברית במכללת בית ברל, ומאז ערכה למעלה מ-30 כותרים של ספרי מקור בעברית, לצד ספרות מתורגמת מאנגלית ומגרמנית – פרוזה, ספרי עיון והעצמה אישית.
ספריה

מסיבה בעיר העיגולים (הוצאת סער, 2006).
בלבולי חיות (רימונים הוצאה לאור, 2011).
סגורות – הכמיהה לאימהות: תשעה עשר סיפורים, משאת נפש אחת (הוצאת רב מכר, 2017 – תורגם לאנגלית).
החברה של אנה – בלוג של נערת בת מצווה (הוצאת רב מכר, 2017 – תורגם לאנגלית).
הערות שוליים

↑  יום הזיכרון לשואה ולגבורה, קינדרלנד
| --- | --- |
בקרת זהויות :  NLI: 987007402036005171  LCCN: no2017104812  VIAF: 298513265   WorldCat (עם VIAF): 298513265
נראתה לאחרונה

| --- | --- |

 מבוסס על:  Gone, Baby, Gone 
 בימוי:  בן אפלק 
 הופק בידי:  בן אפלק, אלן לד, Sean Bailey 
 תסריט:  בן אפלק 
 עריכה:  ויליאם גולדנברג 
 שחקנים ראשיים:  קייסי אפלק טיטוס וליבר איימי מאדיגן מייקל קנת' ויליאמס אדי גטהאגי מארק מרגוליס רוברט וולברג איימי ראיין מישל מונאהן ג'ון אשטון מורגן פרימן אד האריס Slaine 
 מוזיקה:  הארי גרגסון ויליאמס 
 צילום:  ג'ון טול 
 מדינה:  ארצות הברית 
 חברת הפקה:  מירמקס, The Ladd Company 
 חברה מפיצה:  פורום הונגריה, נטפליקס 
 שיטת הפצה:  וידאו על פי דרישה 
 הקרנת בכורה:  29 בנובמבר 2007 
 משך הקרנה:  115 דק' 
 שפת הסרט:  אנגלית 
 סוגה:  סרט פשע, סרט דרמה, סרט בלשי, נאו-נואר, סרט מבוסס יצירה ספרותית 
 הכנסות באתר מוג'ו:   gonebabygone
 אתר רשמי
 דף הסרט ב־IMDb
 
נראתה לאחרונה (באנגלית: Gone Baby Gone) הוא סרט דרמת פשע משנת 2007 בבימויו של בן אפלק, המבוסס על הרומן מאת דניס ליהיין. הסרט עוקב אחרי שני חוקרים פרטיים, פטריק קינזי (קייסי אפלק) ואנג'י ג'נארו (מישל מונאהן), שמנסים למצוא ילדה בת ארבע שנחטפה מביתה בבוסטון. עם הזמן, הם מגלים שחיפושם יחשוף סודות קשים על הקהילה ועל המשטרה המקומית. הסרט מציג שאלות מוסריות קשות ונודע בזכות העלילה המורכבת והמשחק העוצמתי.
הסרט יצא לאקרנים ב-19 באוקטובר 2007 והתקבל בברכה על ידי המבקרים כאשר הכניס 34 מיליון דולר ברחבי העולם מול תקציב של 19 מיליון דולר. בן אפלק זכה לשבחים על הבכורה שלו בבימוי על ידי המבקרים, בעוד איימי ריאן קיבלה מועמדות לאוסקר לשחקנית המשנה הטובה ביותר.
עלילה

בוסטון סוערת לאחר חטיפתה של אמנדה מק'רידי בת ה-4. פטריק קינזי ואנג'י ג'נארו נשכרים על ידי דודתה של הילדה כדי לעזור למשטרה המקומית במציאתה. ככל שהחקירה מתקדמת, הם נחשפים לאמת אפלה ומורכבת בהרבה ממה שציפו, כשהם נאלצים להתמודד עם שאלות מוסריות קשות.
צוות השחקנים

קייסי אפלק בתפקיד פטריק קנזי
מישל מונאהן בתפקיד אנג'י ג'נרו
מורגן פרימן בתפקיד קפטן ג'ק דויל
אד האריס בתפקיד סמל בילוש רמי ברסאן
ג'ון אשטון בתפקיד הבלש ניק פול
איימי ראיין בתפקיד הלן מק'קרידי
איימי מאדיגן בתפקיד ביאטריס "ביאה" מק'קרידי
טיטוס וליבר בתפקיד ליונל מק'קרידי
סליין בתפקיד בובה רוגובסקי
אדי גטהאגי בתפקיד צ'יז
מתיו מהר בתפקיד קורווין ארל
מארק מרגוליס בתפקיד ליאון טרט
מייקל קנת' ויליאמס בתפקיד דווין אמרונקלין
ג'ימי לה-בלאנק בתפקיד כריס מאלן
ביקורות

נראתה לאחרונה זכה לשבחים על הבימוי של בן אפלק וההופעות המצוינות של צוות השחקנים, במיוחד של קייסי אפלק ואד האריס. הסרט נחשב למותחן חכם ומעורר מחשבה, העוסק בקבלת החלטות מוסריות בסיטואציות קשות. ב-Rotten Tomatoes, הסרט קיבל ציון של 94%, וב-Metacritic ציון של 72 מתוך 100.
יציאה לאקרנים

הסרט יצא לאקרנים ב-19 באוקטובר 2007, הכניס 20.3 מיליון דולר בארצות הברית ובקנדה ו-14.3 מיליון דולר בטריטוריות אחרות, בסך כולל של 34.6 מיליון דולר בהשוואה לתקציב של 19 מיליון דולר.
היציאה לאקרנים בבריטניה נקבע במקור ל-28 בדצמבר 2007, אך נדחק ל-6 ביוני 2008, עקב היעלמותה של מדלן מקאן.  השחרור במלזיה נקבע במקור ל-20 בספטמבר 2007, אך נדחה ל-27 במרץ 2008, עקב חטיפתה ורצחה של נורין ג'אזלין בת השמונה. (אנ')
הערות שוליים

↑  French, Philip (2008-06-08). "The cruellest crime of all". The Guardian. נבדק ב-2021-07-01.
סיטרין

| --- | --- |

 תכונות המינרל
 הרכב כימי:  SiO2+Fe
 מערך קריסטלוגרפי:  טריגונלי
 צבע:  גוונים שונים של צהוב. מצהוב חיוור עד כתום
 ברק:  זגוגי
 שקיפות:  שקוף עד שקוף למחצה
 פצילות:  אין
 שבירה:  דמוית קונכייה
 קשיות:  7 בסולם מוס
 משקל סגולי:  2.65
 שרטוט:  לבן
סיטרין – הוא אבן חן בעלת גוון ענבר. הסיטרין הוא מינרל, סוג של קוורץ, שיש בו כמויות זעירות, יחסית לנפח החומר, של ברזל. מקור השם בצבעו של המינרל המזכיר לימון (בלטינית citrus). שמות נוספים שבהם מכנים את הסיטרין הם קוורץ סיטרין, טופז סיטרין, טופז זהב, טופז מדירה וטופז ספרדי. ההתייחסות החוזרת ונשנית לטופז היא בשל הגוון הצהוב המשותף לשניהם, אבל פרט לגוון אין קשר בין שני סוגי אבני החן. הטופז הוא מינרל נזוסיליקטי - (סיליקטים במבנה בצורת איים) המכיל אלומיניום ופלואור שהוא כבד, קשה ונדיר יותר מהסיטרין ולכן גם יקר יותר.
את הסיטרין כמעט שלא ניתן למצוא בצורה טבעית. בעבר היו מכרות בספרד, באי ארן (Arran) שבסקוטלנד, ומקומות נוספים בצרפת ובהונגריה מקור לסיטרין טבעי, אבל מזה כ-200 שנה שידוע על תהליך שבו חימום מבוקר של אמטיסט או קוורץ מעושן בטמפרטורות של כ-300 מעלות הופך אותם לסיטרין. לכן, למעשה, רוב הסיטרין המסחרי הוא בעצם אמטיסט או קוורץ מעושן שחוממו בצורה מלאכותית. ההבדל בין סיטרין מלאכותי לטבעי כמעט שאינו ניתן לאבחנה (בסיטרין מלאכותי יש פסים עדינים בעוד שסיטרין טבעי הוא מעורפל). עם זאת, כנראה שגם רוב הסיטרין הטבעי התחיל כאמטיסט שעבר שינוי צבע בהשפעת מקורות חום מגמתיים. הקרנה של סיטרין מלאכותי בקרינת בטא מחזיר לאבן את הגוון הסגול של האמטיסט. ואחד מסוגי אבני החן הנמכרות בשוק המכונה אמטרין הוא בעצם אמטיסט שחומם והפך לסיטרין ואז חלקו עבר הקרנה וחזר להיות אמטיסט.
ברזיל היא היצרן המוביל של סיטרין טבעי, כשרוב הייצור מקורו במדינת ריו גראנדה דו סול.
האבן פופולרית לחיתוך כאבן חן בעלת פאות לשיבוץ בטבעות ובחפתים. בארצות הברית, באוסטרליה ובתאילנד סיטרין היא אחת מאבני ההולדת התחליפיות של חודש נובמבר.
נטלי פרץ

| --- | --- |
אין תמונה חופשית
 לידה:  18 באוגוסט 1990 (בת 34) כפר שמאי
 שם לידה:  נטלי פרץ
 מוקד פעילות:  ישראל
 תקופת הפעילות:  מ-2012
 עיסוק:  זמרת
 סוגה:  פופ
 שיתופי פעולה בולטים:  דנה לפידות
 
נטלי פרץ (נולדה ב-18 באוגוסט 1990) היא זמרת ישראלית השרה בעיקר בסגנון מוזיקה מזרחית-ים תיכוני.
פרץ הוציאה בשנת 2013, את השיר "תי רשרש", שצבר ביוטיוב כ-1.5 מיליון צפיות, בשנת 2017, את השיר "על סף דיכאון", ולאחר מכן את השיר "מחכה לו", שנכתב והולחן על ידי דנה לפידות, וצבר, נכון למרץ 2018, למעלה מ-327 אלף צפיות.
ביוגרפיה

פרץ התגלתה לראשונה בתוכניתו של אייל גולן, "אייל גולן קורא לך", בשנת 2011, ובשתי התוכניות "התבוריס" ו-"פרח נולד".
בראיון שנערך עם פרץ, היא אמרה כי: "גדלתי בבית מרוקאי אותנטי, לאימי הייתה קריירה מצליחה אבל כשנולד הילד הראשון, היא החליטה לוותר עליה לטובת המשפחה. אז, שלא כמו היום, לא ניתן היה לשלב קריירה לצד משפחה. סבי אכן היה פייטן ומנהל להקה, בקיצור חונכתי בבית מוזיקלי."
קריירה

בינואר 2012, הוציאה פרץ את הסינגל הראשון שלה, "רק בגללך". השיר הגיע אל המקום ה-10 במצעד ה-TV של מדיה פורסט. לאחר מכן הוציאה את "ללא מילים", ואז בשנת 2013, הוציאה את השיר "תי רשרש". האודיו שהעלתה לערוצה ביוטיוב צבר קרוב למיליון צפיות, והקליפ שלו צבר 1.5 מיליון צפיות. בסמוך לכך, הוציאה פרץ לשיר קליפ נלווה. באותה שנה הוציאה את השיר "חובי", שזכה בתואר "שיר השבוע" של גלי ישראל, ואף זכה לקידום מצד מדיה פורסט.
עם תחילתה של שנת 2014, הוציאה פרץ את השיר "הייתי שם", וכשנה לאחר מכן את השיר "אין לך מילה", שאותו הלחינה בעצמה, השיר זכה להצלחה מרובה.
בנוסף לכך, בתקופה זו הוציאה פרץ מחרוזת בשם "חפלה נוסטלגית" באותה השנה היא אף ביצעה את הדואט "שנינו יחד", עם אלי לוזון.
בשנת 2017, הוציאה פרץ את השיר, "על סף דיכאון", שאותו כתב והלחין אופיר כהן, ואז את השיר "מחכה לו", שנכתב והולחן על ידי דנה לפידות. כמה חודשים לאחר מכן, בשנת 2018, הוציאה את "כוחה של אהבה". ב-17 במאי 2018, הוציאה את השיר "תרימו לי". מאוחר יותר, ביצעה גרסת כיסוי אקוסטית לשיר "מישהו הולך תמיד איתי", של עפרה חזה. כמה חודשים לאחר מכן הוציאה את הקליפ עבור הסינגל "ילדה של אמא", שנכתב על ידי מאור אדרי.
הערות שוליים

↑  נטלי פרץ יום הולדת, ניסים סרוסי חזר לארץ, באתר בטריבונה, 22 באוגוסט 2013
↑  אסף נבו, ‏נטלי פרץ עושה רעש בקליפ "תי רש רש", באתר ‏מאקו‏, 12 ביוני 2013
1 2  NataliPeretzOfficial (2013-05-07), נטלי פרץ - תי רשרש, נבדק ב-2018-03-17
1 2  hkwan1100 (2013-07-16), تي رش رش بالعبري فيديو كليب נטלי פרץ - תי רשרש, נבדק ב-2018-05-28
↑  NataliPeretzOfficial (2017-10-14), נטלי פרץ - על סף דיכאון | Natali peretz, נבדק ב-2018-03-17
↑  NataliPeretzOfficial (2018-01-28), נטלי פרץ - מחכה לו | Natali peretz, נבדק ב-2018-03-17
↑  הכירו את נטלי פרץ, באתר mako,‏ 1 באוגוסט 2016
1 2  Natali Peretz, www.facebook.com
1 2  אסף נבו, ‏נטלי פרץ פורצת אחרי האכזבות בטלוויזיה, באתר ‏מאקו‏, 1 בפברואר 2012
↑  Media Forest, mediaforest.biz (ארכיון)
↑  נושמים מזרחית • נטלי פרץ - ללא מילים להורדה, באתר www.mizrahit.co
↑  NataliPeretzOfficial (2013-06-11), נטלי פרץ - תי רשרש | הקליפ, נבדק ב-2018-03-17
↑  NataliPeretzOfficial (2013-08-12), נטלי פרץ - חובי, נבדק ב-2018-03-17
↑  שיר השבוע: נטלי פרץ - "חובי", באתר tribona.co.il
↑  NataliPeretzOfficial (2014-03-22), נטלי פרץ - הייתי שם, נבדק ב-2018-03-17
↑  מילים לשיר אין לך מילה - נטלי פרץ, באתר שירונט
↑  NataliPeretzOfficial (2015-03-06), נטלי פרץ - אין לך מילה | Natali peretz - En Leha Mila, נבדק ב-2018-03-17
↑  NataliPeretzOfficial (2015-09-29), נטלי פרץ-מחרוזת חפלה נוסטלגית| Natali peretz, נבדק ב-2018-03-17
↑  EliLuzonOfficial (2014-10-23), אלי לוזון ונטלי פרץ שנינו יחד (+ מילים), נבדק ב-2018-05-28
↑  מילים לשיר על סף דיכאון - נטלי פרץ, באתר שירונט
↑  "נטלי פרץ, מחכה לו". יוסמיוסיק. 2018-01-28. נבדק ב-2018-03-17.
↑  נטלי פרץ - כוחה של אהבה | רדיו קליק לים התיכון, באתר www.yamfm.co.il
↑  Natali_peretz on Instagram: “רגע לפני שהסופ"ש מגיע אלינו, אני אגלה לכם שתכף מגיע הסינגל החדש שלי "כוחה של אהבה" 🎶 ♥ אני מתרגשת ואתם?”, באתר Instagram (באנגלית)
↑  NataliPeretzOfficial (2018-05-17), נטלי פרץ - תרימו לי | Natali Peretz, נבדק ב-2018-05-27
↑  נטלי פרץ - הערוץ הרשמי (2018-04-18), נטלי פרץ - מישהו הולך תמיד איתי, נבדק ב-2018-08-02
↑  נטלי פרץ - הערוץ הרשמי (2018-08-05), נטלי פרץ - ילדה של אמא, נבדק ב-2018-08-10
| --- | --- |
בקרת זהויות :  NLI: 987007401775305171  VIAF: 55153530888548700677   WorldCat (עם VIAF): 55153530888548700677
ניימונגוזאורוס

| ניימונגוזאורוס |
| --- | --- |

תקופה
קרטיקון עליון, 96 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: ניימונגוזאורוס
מין:: Neimongosaurus yangi
שם מדעי
 Neimongosaurus

ניימונגוזאורוס (שם מדעי: Neimongosaurus; מילולית: "לטאת ניי מונגול - מונגוליה הפנימית") הוא סוג של דינוזאור תרופוד אסייתי, אשר התקיים לפני 96 מיליון שנה במשך הקנומן שבקרטיקון העליון של סין.
המאובנים של הדינוזאור התגלו בתצורות אירן דבאסו (אנ') שבמונגוליה הפנימית ואלה ידועים משני דגימות שהתגלו ב-1999 ותוארו בידי החוקר הסיני שו שינג ב-2001. הסוג מכיל מין בודד, Neimongosaurus yangi, הקרוי על שמו של החוקר יאנג ג'ונגג'יין.
מאובנים אלה הכילו עצמות לסת תחתונה מעטת שיניים, חוליות צוואר, צלעות ועצמות גב, אגן ירכיים וכמה עצמות נוספות. הוא היה בעל ראש קטן וצוואר ארוך.
היה זה תריזינוזאור קטן, באורך של כ-2.3 עד 3 מטרים ובמשקל של 91 עד 227 ק"ג בקירוב. הוא כנראה היה אוכל צמחים שהשתמש בטפריו החזקות כדי לתלוש עלים ואולי היה מכוסה בנוצות.
הערות שוליים

↑  Zhang, X.-H.; Xu, X.; Zhao, Z.-J.; Sereno, P. C.; Kuang, X.-W.; Tan, L. (2001). "A long-necked therizinosauroid dinosaur from the Upper Cretaceous Iren Dabasu Formation of Nei Mongol, People's Republic of China" (PDF). Vertebrata PalAsiatica. 39 (4): 282–290
סיף אל-ערב קדאפי

| --- | --- |
אין תמונה חופשית
 לידה:  21 ביולי 1982 טריפולי, לוב 
 נהרג:  30 באפריל 2011 (בגיל 28) טריפולי, לוב 
 מדינה:  לוב 
 השכלה:  האוניברסיטה הטכנית של מינכן 
 תפקיד:  Interpol Orange Notice 
 
סיף אל-ערב אל-קדאפי (ערבית: سيف العرب القذافي; 1982 - 30 באפריל 2011) היה פוליטיקאי לובי, בנו השישי של מועמר קדאפי.
ב-30 באפריל 2011, הממשל הלובי דיווח כי סיף ושלושה מבין אחייניותיו ואחייניו הצעירים נהרגו בביתו מהתקפה אווירית של כוחות נאט"ו, במסגרת התקיפה הצבאית הבינלאומית בלוב (2011), בעוד אביו מועמר קדאפי נוכח בבית. סיף נחשב לבעל הפרופיל הציבורי הנמוך ביותר מבין בניו של מועמר קדאפי.
ערך זה הוא קצרמרבנושא אישים ובנושא לוב. אתם מוזמנים לתרום לוויקיפדיה ו.
סווינגל סינגרס

| --- | --- |

 תקופת הפעילות:  מ-1962 
 סוגה:  א-קפלה 
 פרסים והוקרה:  פרס גראמי לתגלית השנה (1964) 
 www.theswingles.co.uk
 פרופיל ב-IMDb
 
סווינגל סינגרס (אנגלית: Swingle Singers) הוא הרכב המתמחה במוזיקת א-קפלה (שירה ללא ליווי כלי נגינה), שהוקם בשנת 1963 בפריז, בידי וורד סווינגל האמריקאי. כעבור עשר שנים סווינגל נסע ללונדון לאחר שהתפרק ההרכב הצרפתי, והקים בה הרכב בריטי בעל אותו שם. הגם שמאז עברו כמה דורות של זמרים, ההרכב פעיל עד עצם היום הזה.
הסווינגל סינגרס קנו לעצמם שם של וירטואוזים של הקול האנושי. הרפרטואר של ההרכב, הנע מעיבודי א-קפלה למוזיקה קלאסית ועד ביצועים קוליים לסטנדרטים של ג'אז. למעשה, חלק ניכר מתהילתם בא להם דווקא מהחיבור בין השניים: עיבודי ג'אז ליצירות של י.ס. באך מתקופת הבארוק.
בשנת 1998 ביצעו הסווינגל סינגרס את האופרה "הנער והקסמים" מאת המלחין הצרפתי מוריס ראוול בביצוע מיוחד ובהשתתפות התזמורת הסימפונית הישראלית ראשון לציון בניצוחו של מנדי רודן.
תחילת הדרך

בשנת 1963 שימש וורד סווינגל כזמר ליווי באולפן הקלטות בפריז, וליווה יחד עם עמיתיו את שארל אזנבור, אדית פיאף, ואחרים. כשהחלה קבוצת המלווים לעבוד עם מישל לגראן, שהיה אז בתחילת דרכו, נחשפו לעיבודי ג'אז קוליים. בספרו "Swingle Singing" כותב סווינגל:
"לאחר שמישל נסע להוליווד, ועם הגעתם של שירי הפופ והרוק, העיבודים הקוליים החלו להיות פשוטים ומשעממים. התחלנו לחפש אחר חומר מוזיקלי עשיר יותר. הבאתי את התווים של 'הפסנתר המושווה' של באך, וקראנו את התווים כדי לראות אם אפשר לשיר אותם. גילינו במהרה, כמו רבים אחרים, שאנחנו שרים את המוזיקה שלו באופן די טבעי. מכיוון שלא היו מילים, אלתרנו בג'יבריש, א-לה לואי ארמסטרונג, אבל במהרה הגבלנו את זה ל'דו' ו'בו', 'דה' ו'בה', כדי לא לפגום בעיבוד של באך... למוזיקת הברוק ולג'ז יש שני אלמנטים משותפים: קצב ואלתור. שני הסגנונות דורשים שמירה על קצב יציב, ומלחיני הברוק היו רובם ככולם נגני עוגב שראו את האלתור כחלק חשוב בעבודה שלהם, כמו נגני ג'אז היום"
חברי ההרכב

נכון ל-2011 השתתפו 74 זמרים בהרכבים השונים של הלהקה. ההרכב בשנים האחרונות מונה ארבעה זמרים וארבע זמרות:
סופרן: ג'ואנה גולדסמית-אטיסון ושרה ברימר
אלט: לוסי ביילי וקלייר ווילר
טנור: ריצ'רד אטיסון וכריסטופר ג'יי
בס: טוביאס הוג וקווין פוקס
עד שנת 2007 שרה במסגרת ההרכב הזמרת הישראלית כנרת ארז.
סלובניה באירוויזיון 2021

סלובניה השתתפה באירוויזיון 2021 עם השיר "Amen", שבוצע על ידי הזמרת הסלובנית אנה סוקליץ'.
לפני האירוויזיון

אנה סוקליץ' נבחרה לייצג את סלובניה בתחרות האירוויזיון 2020 לאחר שזכתה בתחרות ה-EMA 2020 שנערכה ב-22 בפברואר 2020. לאחר שהתחרות בוטלה בעקבות מגפת הקורונה, הודיעה רשות השידור הסלובנית RTVSLO ב-16 במאי 2020 כי סוקליץ' תישאר ותייצג את המדינה באירוויזיון 2021. ב-13 ביולי 2020, פתחה רשות השידור את תקופת שליחת השיר לאירוויזיון 2021, שנמשכה עד 30 בספטמבר.‏ 191 שירים נשלחו אל הוועדה המיוחדת שהואמנה על ניפוי השירים. בין חברי הוועדה ניתן למנות את דריה סווייגר שייצגה את סלובניה באירוויזיון 1995 וב-1999, ואת ולדימיר גריץ' שכתב את השיר הסרבי באירוויזיון 2007, "Molitva".
ב-27 בפברואר 2021 נודע שם השיר עימו סוקליץ' תייצג את סלובניה באירוויזיון, "Amen", והוא שוחרר באופן רשמי מספר שעות לאחר מכן במסגרת המשדר "EMA 2021" בהנחיית ליאה סירק ונייץ' שמיט. השיר שובץ להופעה בחציו הראשון של חצי הגמר הראשון באירוויזיון 2021.
באירוויזיון

המהדורה ה-65 של האירוויזיון תיתקיים ברוטרדם, הולנד ותורכב משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-17 בנובמבר 2020, הוכרז כי סולבניה תופיע שנייה בחצי הגמר הראשון של התחרות, לפני רוסיה ואחרי ליטא. ב-18 במאי 2021, סוקליץ' ביצעה את השיר בחצי הגמר הראשון של התחרות וכשלה להעפיל לגמר.
הערות שוליים

↑  אנתוני קו, Slovenia: Ana Soklich wins EMA 2020 with “Voda”, וויוויבלוגס, 22 בפברואר 2020
↑  פדרו סנטוס, Slovenia: Ana Soklič to Eurovision 2020 after winning EMA, יורוויז'ן וורלד, 22 בפברואר 2020
↑  "Slovenijo bo na Evroviziji 2021 predstavljala Ana Soklič". rtvslo.si (בסלובנית). 16 במאי 2020. {{cite web}}:  (עזרה)
↑  Jumawan, Tim (13 ביולי 2020). "Slovenia opens search for Eurovision 2021 entry". escXtra. נבדק ב-6 בפברואר 2021. {{cite web}}:  (עזרה)
↑  "Evrovizija in Ema po covidnem načrtu". rtvslo.si (בסלובנית). 5 בפברואר 2021. נבדק ב-6 בפברואר 2021. {{cite web}}:  (עזרה)
↑  "Evrovizija in Ema po covidnem načrtu". rtvslo.si (בסלובנית). 5 בפברואר 2021. נבדק ב-6 בפברואר 2021. {{cite web}}:  (עזרה)תחזוקה - ציטוט: url-status (link)
↑  "Rotterdam 2021–Eurovision Song Contest". European Broadcasting Union (EBU). אורכב מ-המקור ב-24 בדצמבר 2020. נבדק ב-24 בדצמבר 2020. {{cite web}}:  (עזרה)
↑  "Rules–Eurovision Song Contest". European Broadcasting Union (EBU). אורכב מ-המקור ב-8 באפריל 2020. נבדק ב-24 בדצמבר 2020. {{cite web}}:  (עזרה)
↑  Groot, Evert (17 בנובמבר 2020). "2020 Semi-Final line-up to stay for 2021". European Broadcasting Union (EBU). אורכב מ-המקור ב-18 בנובמבר 2020. נבדק ב-24 בדצמבר 2020. {{cite web}}:  (עזרה)
נזירה ג'ונבלאט

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1890 
 פטירה:  1951 (בגיל 61 בערך) 
 מדינה:  לבנון הגדולה לבנון הצרפתית (לבנון הגדולה)
 מקום קבורה:  לבנון הרי השוף, אל-מוכתארה. לבנון
 בן או בת זוג:  פואד ג'ונבלאט 
 
נזירה ג'ונבלאט (בערבית: نظيرة جنبلاط, תעתיק מדויק: נט'ירה גֻ'נבלאט; 1890 – 27 במרץ 1951) הייתה מנהיגה דרוזית פוליטית בלבנון במחצית הראשונה של המאה ה-20. היא הצליחה לשמור על שלום ויציבות בהרי השוף בתקופת הקולוניאליזם הצרפתי ששיאה בלבנון הצרפתית (לבנון הגדולה) התרחש בשנת 1925. בזכות דרך ההנהגה הפוליטית שאפיינה אותה, היא מנעה התקפות מצד הקולוניאליזם הצרפתי על בני העדה הדרוזית בהרי השוף.
ביוגרפיה

ג'ונבלאט נולדה בשנת 1890 בעין אל-קנא (عين القنى) בלבנון, במחוז הרי השוף שבו התיישבו בני העדה הדרוזית בלבנון. היא הייתה בתם של א-שייח' פארס ג'ונבלאט, ושל אמה א-שייח'ה פרידה סעיד ג'ונבלאט. ג'ונבלאט לא רכשה חינוך פורמלי. המנהגים והמסורת של העדה הדרוזית באותה עת, אסרו על הבנות ללמוד בבתי הספר. את החינוך קיבלה מסבתה, בדר אמאן א-דין (بدر امان الدين). היא חינכה אותה על פי המסורת והמנהגים של העדה והדת הדרוזית. בהמשך היא רכשה השכלה ולימודים מידי מורים פרטיים שהגיעו לביתה, שעיקרם היה לימוד השפות האנגלית והצרפתית. ההשכלה שרכשה והחינוך שקיבלה בבית, תרמו באופן משמעותי ליכולות שלה להנהיג ולכהן בתפקיד פוליטי, בתרבות שבה חל איסור מוחלט על נשים להשתתף בפעילות פומבית ובפרט בפעילות פוליטית.
היא התחתנה בגיל 15 עם פואד ג'ונבלאט, שהיה מושל מחוז הרי השוף בתקופת האימפריה העות'מאנית, ובתחילת המנדט הצרפתי בלבנון. בעלה נולד בשנת 1885 באל-מוכתארה (المختارة). כשהיה בן 8 אביו מת, והוא גדל אצל דודו. פואד ג'ונבלאט למד בבית הספר במחוזו, והמשיך את השכלתו הגבוהה באוניברסיטה האמריקאית בביירות. בשנת 1919 מונה כמושל מחוז הרי השוף. ב-6 באוגוסט 1922 נרצח ג'ונבלאט בוואדי עינבאל (وادي عينبال) על ידי שכיב והאב (شكيب وهّاب), שהיה אחד הפעילים במאבק נגד המנדט הצרפתי. לאחר מותו של בעלה, נותרה נזירה עם בתה לינדה ועם בנה כמאל ג'ונבלאט, שהיה בעת מותו של אביו בן ארבע. מטרתה של נזירה הייתה לשמור על מעמדה החברתי והפוליטי של משפחת ג'ונבלאט ולפיכך החליטה למלא את מקומו הפוליטי ואת תפקידו כמושל הרי השוף. בנוסף לכך, ראתה חשיבות בשמירת הכוח הפוליטי שהיה לבעלה, כדי להעבירו בהמשך לבנה כמאל. התקופה שבה הנהיגה נזירה ג'ונבלאט הייתה ייחודית, מכיוון שהזירה הפוליטית בתקופה זו נשלטה לחלוטין על ידי הגברים.